text: Folketing ændrer lov efter Vejle-sag  
  26 marts 2010 kl. 11.37
  Et flertal i Folketinget vil nu undersøge om det er muligt at ændre loven, så kommunerne ikke længere kan konfiskere erstatning for kritisk sygdom fra kontanthjælpsmodtagere.
  Blodprop
  Det sker, efter Nyhedsbrevet 3F torsdag bragte historien om 57-årige Hans Jensen, Givskud, der i 2007 fik en livstruende blodprop i hjernen. Han fik 50.000 kr. i erstatning for kritisk sygdom fra Industriens Pension.
  
  Vejle kommune: - Erstatning er formue
  Men Vejle Kommune konfiskerede de 40.000 kr. De betragter erstatning for kritisk sygdom som formue i henhold til paragraf 14 i lov om aktiv socialpolitik. Derfor er det ikke ulovligt.
  .
  
  DF: - Urimeligt
   - Det er urimeligt. Vi vil gerne være med til at tilgodese ham. Jeg ved ikke, om man kan lave en undtagelse, der friholder erstatning for kritisk sygdom, uden at rykke kontanthjælpssystemet i stykker. Men det skal undersøges, siger arbejdsmarkedsordfører fra Dansk Folkeparti Bent Bøgsted til Nyhedsbrevet 3F.
  Også Socialdemokraterne, SF og Enhedslisten er klar til at ændre loven
  